jkorsvik/nowiki_second_scrape_merged huggingface dataset:
Rasa Drazdauskaitė

Rasa Drazdauskaite (født 20. mars 1981 i Siauliai) er en friidrettsutøver fra Litauen. Hun konkurrerer innen langdistanseløp, og deltok i maraton for Litauen i sommer-OL i 2008.


== Referanser ==


== Eksterne lenker ==
(en) Rasa Drazdauskaitė – Olympics.com 
(en) Rasa Drazdauskaitė – Olympic.org 
(en) Rasa Drazdauskaitė – Olympedia 
(en) Rasa Drazdauskaitė – Sports-Reference (OL-resultater – arkivert) 
(lt) Rasa Drazdauskaitė – Litauens olympiske komité 
(en) Rasa Drazdauskaitė – World Athletics 
(en) Rasa Drazdauskaitė – ARRS
Old Dominion University

Old Dominion University er et delstatseid universitet i Norfolk i delstaten Virginia, USA. Det ble opprettet i 1930 som en avdeling under College of William and Mary. I 1956 startet tildelingen av bachelorgrader, og i 1962 ble Old Dominion en selvstendig institusjon med universitetsstatus.
Skolene og collegene er:

College of Arts and Letters
College of Business and Public Administration
Maritime Institute
Darden College of Education
Batten College of Engineering and Technology
College of Health Sciences
Honors College
College of Sciences
University CollegeVed universitetet var det 21 625 studenter og 1 017 vitenskapelig ansatte i 2006, og samme året var skolepengene US$ 6 107 for studenter folkeregistrert i delstaten. Studiene gis opp til doktorgradsnivå.
Ved Maritime Institute gis det utdanning på høyt nivå innen maritim ledelse, logistikk og havneledelse, med basis i utvekslings- og forskningsprogrammer sammen med den store havnen i Norfolk.


== Forskning og biblioteker ==
Det drives meget avansert forskning ved universitetet, blant annet i samarbeid med NASA. Forskningsinstitusjonene underlagt Old Dominion er:

Applied Research Center
Center for Advanced Ship Repair and Maintenance
Center for Coastal Physical Oceanography
Center for Continuing Engineering Education
Center for Global Business and Executive Education
Center for Real Estate and Economic Development
Dental Hygiene Research Center
Economic Forecasting
Frank Reidy Research Center for Bioelectrics
International Maritime, Ports and Logistics Management Institute
Langley Full-Scale Wind Tunnel
Laser & Plasma Engineering Institute
Maglev Development Project
Military Career Transition Program
NASA Langley Research Center
NASA's Wallops Island Flight Facility
Social Science Research Center
Technology Applications Center
Thomas Jefferson Laboratory
Virginia Center for Innovative Technology
Virginia Modeling, Analysis and Simulation Center
Virginia Spaceflight CenterHovedbiblioteket er Patricia W. and J. Douglas Perry Library, i tillegg finnes kunstbiblioteket Elise N. Hofheimer Art Library og musikkbiblioteket F. Ludwig Diehn Composers Room. De har tilsammen over to millioner objekter, inklusive både bøker, dokumenter og magasiner.


== Referanser ==


== Eksterne lenker ==
(en) Offisielt nettsted 
(en) Old Dominion University – kategori av bilder, video eller lyd på Commons 
Maritime Institute
ODU bibliotektjenester
Navneprefiks for skip

Navneprefiks for skip er to eller flere bokstaver som er sammensatt som en forkortelse for hva slags skip det er. Bokstavkombinasjonen er foran selve navnet på skipet.
Et eksempel er skipet SS «Norway», der SS betyr steamship.
Det finnes særnorske navneprefiks, og internasjonale navneprefiks.


== Norske ==
D/S Dampskip
H/B Hvalbåt
SK/S Skoleskip
M/K Motorkutter
M/KR Motorkrysser
B/F Bilferge
KV Kystvakt
T/S tankskip
R/S Redningsskøyte
TUG TaubåtDette er en liste over skipsforkortninger som brukes i det maritime språket.
Bjarne Andre Myklebust

Bjarne Andre Myklebust (født 27. september 1972) er distribusjonssjef i NRK. Han var tidligere nettsjef og redaktør for nrk.no og yr.no.
I mars 2014 ble Myklebust kåret som den mest innflytelsesrike personen innenfor den
«nye TV-industrien» i Norden av VOD Professional.com. Bransjemagasinet la vekt på hans langvarige engasjement for å bruke internett som plattform for moderne distribusjon av TV-innhold. Myklebust toppet listen igjen i 2015.I 2008 fikk han prisen som «Beste nyskapende redaktør» av Oslo Redaktørforening. I juryen satt Kjersti Løken Stavrum, Hans-Christian Vadseth, Thomas Spence, Elin Ørjasæther og Kåre Valebrokk. De pekte spesielt på suksessen med værtjenesten yr.no som bidro til NRKs vekst. yr.no er et samarbeid mellom NRK og Meteorologisk institutt og har over 3 millioner unike brukere i uken.Myklebust er fra Lillestrøm og bosatt i Rælingen kommune.


== Referanser ==
Oregon State University

Oregon State University  er et delstatseid universitet i Corvallis i delstaten Oregon, USA, med en liten underordnet campus i Bend. Det ble opprettet i 1868 som land-grant-universitet ved navn Corvallis State Agricultural College, men går tilbake til Corvallis Academy (1856) som var metodistisk. Fra 1890 gikk det under navnet Oregon Agricultural College, og fra 1927 Oregon State Agricultural College.
Dagens navn og universitetsstatus ble tildelt i 1961. Universitetet rangeres meget høyt og har flere fagtilbud enn noe annet lærested i Oregon.
Ved universitetet var det 19 362 studenter og 1 166 vitenskapelig ansatte i 2006, og samme året var skolepengene US$ 5 643 for studenter folkeregistrert i delstaten. Studiene gis opp til doktorgradsnivå.
Universitetet har 12 colleger og to skoler, som per 2008 omfatter:

College of Agricultural Sciences
College of Education
College of Health and Human Sciences
University Honors College
Oregon State University College of Engineering
College of Veterinary Medicine
College of Oceanic and Atmospheric Sciences
Defense Education College (ROTC)
College of Liberal Arts
Graduate School
Oregon State University College of Science
College of Pharmacy
College of Forestry
College of BusinessFagkretsen er svært bred med humanistiske, tekniske og sosialvitenskapelige fag. Spesialiteten er naturvitenskapelige og teknologiske fag, med tilbud innen blant annet en mengde landbruksfag og matrelaterte tilbud, oseanografi, skogbruksfag, økologi, kjernefysikk, biokjemi og helsefag.


== Forskning og bibliotektilbud ==
Forskningsinstitusjonene og -anleggene omfatter blant annet:

O. H. Hinsdale Wave Research Laboratory
OSU Food Innovation Laboratory, Portland, OR
OSU Seafood Laboratory, Astoria, OR
Hatfield Marine Science Center
McDonald-Dunn Research Forest
OSU Radiation CenterBiblioteket Valley Library ble fullført i 1999 og har over 1,9 millioner titler.


== Referanser ==


== Eksterne lenker ==
(en) Offisielt nettsted 
(en) Oregon State University – kategori av bilder, video eller lyd på Commons 
(en) Oregon State University – galleri av bilder, video eller lyd på Commons
Pace University

Pace University er et privat, ikke-kommersielt universitet med flere campuser i New York og i Westchester County i NY, USA. Universitetet tilbyr også MBA i Shanghai, Kina.
Universitetet ble opprettet i 1906 som en praktisk business-skole for begge kjønn. Pace-kursene innen regnskapslære og praktisk økonomi ble svært populære i mellomkrigstiden. I 1947 fikk Pace Institute status som college, og anskaffet sitt første campusområde i på nedre Manhattan i 1951. I 1966 la visepresident Hubert Humphrey til rette for opprettelsen av One Pace Plaza Civic Center.
Universitetsstatusen ble tildelt i 1973. ved 100-årsjubileet i 2006 talte tidligere president Bill Clinton ved universitetet, og ble utnevnt til æresdoktor. Under Terrorangrepet 11. september 2001 mistet Pace 4 studenter og 40 alumni, i området rundt World Trade center som ligger bare fire kvartaler unna hovedcampus.
Det er ni skoler og colleger ved Pace University i 2008:

Dyson College of Arts & Sciences (1966) - 3 370 studenter
Lienhard School of Nursing (1966) - 703 studenter
Lubin School of Business (1906) – 4 146 studenter
School of Education (1966) – 2 548 studenter
Pace University School of Law (1976) – 793 studenter
Seidenberg School of Computer Science & Information Systems (1983)  - 1 350 studenter
Pforzheimer Honors College (2003)
College of Adult & Continuing Education (1968)
World Trade Institute of Pace University (1997)Pace University School of Law, Pace Graduate Center, Environmental Center, og Mortola Library, ligger alle i  Westchester County 30-40 minutter nord for Manhattan.
Ved universitetet var det 13 463 studenter fra 129 land, og 1 190 vitenskapelig ansatte i 2006. Samme året var skolepengene US$ 30 086 for alle laveregrads studenter. Studiene gis opp til doktorgradsnivå. Den etniske sammensetningen er bred, med 11 % asiater, 12 % svarte og 13 % hispanics. Alumnien har 118 500 medlemmer.
Pace Library har i alt 795 000 titler.


== Eksterne lenker ==
(en) Offisielt nettsted 
(en) Pace University – kategori av bilder, video eller lyd på Commons 
Pace University fast facts
Elias Bredsdorff

Elias Lunn Bredsdorff (født 15. januar 1912, død 8. august 2002) var en dansk forfatter og litteraturhistoriker.
Bredsdorff ble student fra Roskilde Katedralskole i 1930. Han var formann for Studenterrådet ved Københavns Universitet i 1933-1934, og for Studentersamfundet i 1934-1935. 1935-1939 var han også medlem av Frisindet Kulturkamps bestyrelse.
Under 2. verdenskrig ble Elias Bredsdorff aktiv i motstandsmann, og sammen med Kate Fleron, redaktør av organisationen «Frit Danmark»s illegale blad.
Han var Queen Alexandra Lecturer ved University College London 1946-1949, lecturer in Danish ved University of Cambridge 1949-1960, Reader in Scandinavian Studies og Head of Department samme sted 1960-79.
I 1964 tok Bredsdorff doktorgraden ved Københavns Universitet. I 1975 ble han medlem av danske Videnskabernes Selskab og i 1983 nestformann i Dansk Forfatterforening. 
Elias Bredsdorff gjorde en stor innsats for å fremme interessen for dansk litteratur i utlandet, og utga flere bibliografier og antologier i engelsk oversettelse.


== Litteratur ==
Hans Christian Andersen: an introduction to his life and works. 1987
Sir Edmund Gosse’s Correspondence with Scandinavian Writers. London 1960.


== Priser og utmerkelser (utvalg) ==
Fra 1996 mottok han Statens Kunstfonds hædersydelse.


== Se også ==
Kulturradikalisme


== Referanser ==


== Eksterne lenker ==
(da) Elias Bredsdorff på bibliografi.dk
Stenodactylus

Stenodactylus er en slekt av gekkoer.
De fleste artene lever i de tørre strøkene i Sørvest-Asia, men det er også to arter i Nord-Afrika. Disse gekkoene har ikke festeskiver på tærne, men har i stedet tynne tær med kraftige klør. De klatrer ikke så mye, men lever både på hard mark, og løs sand i ørkener.


== Eksterne lenker ==
(en) Stenodactylus i Encyclopedia of Life 
(en) Stenodactylus i Global Biodiversity Information Facility 
(en) Stenodactylus hos Fossilworks 
(en) Stenodactylus hos ITIS 
(en) Stenodactylus hos NCBI 
(en) Kategori:Stenodactylus – bilder, video eller lyd på Wikimedia Commons 
Stenodactylus – detaljert informasjon på Wikispecies
Antony Dupuis

Antony Dupuis (født 24. februar 1973) er en fransk tennisspiller. Han regner hardcourt og grus som favoritt dekker, og forehand og serve som sine beste slag. I 2006 testet han positivt på Salbutamol, og ble suspendert i to og en halv måned.


== Singel Titler ==


== Referanser ==


== Eksterne lenker ==
(en) Antony Dupuis – ATP-touren 
(en) Antony Dupuis – ITF Tennis
Pulsklokke

En pulsklokke er et redskap til å teste en utøvers hjertefrekvens under trening. Apparatet består av spesielt, digitalt armbåndsur  – og et «pulsbelte» en plastrem som festes rundt brystet. I pulsbeltet ligger to elektroder som plukker opp idrettsutøverens pulsslag og sender disse via radio til mottageren i klokka. Hjertefrekvensen vises på displayet og lagres i klokken. 
Ved all trening er det viktig å trene variert. En slik klokke kan hjelpe deg til dette, da det vanskeligste som regel, er å trene med lav belastning. I tillegg stiger motivasjonen når man etter en treningsøkt, kan analysere sin egen innsats på datamaskinen. 
Det finnes etterhvert flere leverandører av pulsklokker, men dominerende er finske Polar.
Qvales ensemble

Qvales ensemble er et norsk viseband fra Bergen ledet av Frode Qvale. Bandet ga ut debutplaten Grønn på Kirkelig kulturverksted våren 2004 med musikk av Frode Qvale og tekster av Gunnar Roalkvam. Platen ble produsert av Stian Carstensen og Frode Qvale.


== Medlemmer ==
Frode Qvale: trompet og hovedvokal
Stein Inge Brækhus: trommer
Magne Thormodsæther: kontrabass
Bjarte Aasmul: gitar
Vidar Eldholm Olsen: piano
Wenche Losnegård: kor


== Eksterne lenker ==
Offisielt nettsted
Kaas

Kaas er navnet på to beslektede danske adelsslekter, som etter sine heraldiske skjoldmerker kalles «Kaas med sparren» (eller «den eldre slekten Kaas») henholdsvis «Kaas med muren» (eller «den yngre slekten Kaas»). Sparre betyr her en vinkelformet skjoldfigur, mens mur kan være et tindesnitt eller gjengitt som en mer naturalistisk mur med fuger mellom mursteiner.


== Historie ==

Den eldre slekten døde ut i 1799. Den yngre slekten, «Kaas med muren», nedstammer fra adelsmannen Mogens Thomsen til Damsgård, som på slutten av 1400-tallet ble gift med Gertrud Kaas, et medlem av den eldre slekten. Deres etterkommere tok navnet Kaas etter morsslekten, men førte et annet våpen.

Begge slektene regnes som såkalt «uradel» i Danmark og er blant de aller fremste av de danske høyadelige slektene, dvs. den gamle riksrådsadelen. Den eldre slekten stammer opprinnelig fra området ved Limfjorden i Jylland. Dens eldste kjente medlem er ridderen Niels, født 1292. Mange av medlemmene av de to slektene Kaas har hatt fremtredende posisjoner i den dansk-norske staten, bl.a. som medlemmer av riksrådet, herunder Niels Kaas (sparre-slekten), leder for Christian IVs formynderregjering til sin død. Andre medlemmer har vært fremstående militære ledere.


=== Etterkommere etter Jørgen Kaas ===
Dagens slekt i Danmark er etterkommere etter lensherre over Lister og oberst Jørgen Kaas (1618–1658), som ledet forsvaret av Fyn da svenskene kom over isen og som døde i kamp, og hans ektefelle Karen Jørgensdatter Grubbe (1616–1695), som var en søster av Christian IVs svigerdatter Regitze Grubbe. Fra Jørgen Kaas og Karen Grubbe stammer bl.a. stiftamtmann i Christiania og i Trondheim Hans Kaas (1640–1700), amtmann Jørgen Grubbe Kaas (1643–1711), stiftamtmann i Bergen og admiral Ulrik Kaas (1677–1746), general Henrik Bielke Kaas (1686–1773), admiral Frederik Christian Kaas (1727–1804) og admiral Ulrik Christian Kaas (1729–1808), samt poeten Birgitte Christine Kaas. Jørgen Kaas har også etterkommere i Norge, bl.a. i slektene Huitfeldt, Nissen og Paus. Videre har Jørgen Kaas flere etterkommere i europeiske kongehus, bl.a.  keiserinne Augusta, kong Carl XVI Gustav av Sverige, kong Konstantin II av Hellas, dronning Sofia av Spania, det nåværende overhodet for huset Glücksburg og huset Oldenburg Christoph av Schleswig-Holstein, det nåværende overhodet for huset Hannover Ernst August V av Hannover og det nåværende overhodet for huset Hohenzollern Georg Friedrich av Preussen.


=== Munthe-Kaas ===
En gren i Norge med navnet Munthe-Kaas (som forøvrig ikke nedstammer fra slekten Munthe) stammer fra fenrik Wentzel Rothkirch Kaas (1669–1746). Fra ham stammer fenrik Herman Kaas (1730–93), som hadde to døtre som var gift med medlemmer av slekten Munthe. Sønnen, gullsmedmester i Christiania Ahasverus Kaas (1791–1859), fikk i 1848 tillatelse til å ta navnet Munthe-Kaas etter sine to svogere.


== Slektstre ==


== Litteratur ==
Anders Thiset og P.L. Wittrup: Nyt dansk Adelslexikon, København 1904
Sven Tito Achen: Danske adelsvåbener, København 1973
Hans Cappelen: Norske slektsvåpen, Oslo 1969 (2. opplag 1976)
Herman Munthe-Kaas: Gullsmedmester,Oslo 1993(1.opplag 1994)
Con Amore

Con Amore er et norsk sangkor. De er et blandet kor med rundt 50 medlemmer fordelt på alle fire stemmegrupper, og medlemmene kommer fra hele Oslo- og Akershus-området. Koret holder cirka to til tre konserter i året, og har medlemmer fra 23 til 75 år.På Con Amores repertoar står lettere musikk og klassisk kirkemusikk, men også romantisk kunstmusikk. Repertoaret omfatter blant annet Palestrina, Monteverdi, Rheinberger, Purcell, Dvořák, Fauré, Dowland, Taube, Knut Nystedt, Trygve Hoff og Ola Gjeilo.


== Konserter ==
I 2003 oppførte koret Schuberts messe i G-dur samt verk av blant andre Brückner, Vivaldi og Saint-Saens i Grønland kirke og Asker kirke i samarbeid med et strykeorkester, sopranen Gunhild Alsvik, tenoren Kjell Viig, bassen Audun Iversen og organisten Gro Bergrabb. I anledning 35-årsjubileet i 2004 oppførte det Johannes Brahms' Fünf Gesänge og Mozarts Kroningsmesse sammen med musikere fra Kringkastingsorkesteret, sopranen Berit Norbakken Solset, alten Ebba Rydh, tenoren Frank Havrøy og bassen Trond Olav Reinholdtsen i Universitetets Aula og Helgerud kirke. 40-årsjubileet i 2009 ble feiret med en konsert der Joseph Haydns messe i B-dur ble fremført med orkester, solister og organist i Grønland kirke.Koret har jevnlig avholdt julekonserter, som for eksempel i Fagerborg kirke i 2014 og sommerkonserter blant annet på Frammuseet i 2007, med Halvor Håkanes som solist og Ida Baalsrud som dirigent.I 2019 fylte koret 50 år og fremførte  Cherubinis Requiem i samarbeid med et orkester sammensatt av 24 musikere fra blant annet KORK, Filharmonien og Operaorkesteret.


== Korets opprinnelse ==
Con Amore har sin opprinnelse i Oslo Ungdomskor (OUK). Dette koret hadde en pensjonsalder på 33 år, og en del medlemmer som var kommet over i pensjonistenes rekker tok derfor initiativet til å starte Con Amore i 1969. 
Korets første dirigent var Tor Skauge, og han var sentral i Con Amores utvikling i flere år. I perioden 1997–2002 var Eirik Sørborg dirigent, mens Ida Baalsrud dirigerte koret i perioden 2002–2011. Egil Fossum var korets dirigent fram til sommeren 2020. Nåværende dirigent er Jon Berg Eriksen.


== Referanser ==


== Eksterne lenker ==
Con Amores nettider
Dirigent Jon Berg Eriksen
Strykejern

Strykejern er betegnelse på et husholdningsredskap som brukes til å stryke klær for å fjerne krøller og bretter. 
Strykejern ble tidligere laget i støpjern og ble da varmet opp i ovn, og etterhvert bestod strykejernet av en jernkasse som det ble fylt glødende kull oppi. Etter andre verdenskrig dominerer de elektriske strykejern av rustfritt stål eller aluminium fullstendig. Mange inneholder i dag en innebygget vannbeholder med dusjeanordning, som brukes til at fukte klærne som strykes.


== Eksterne lenker ==
(en) Flat irons – kategori av bilder, video eller lyd på Commons
Fotball under Sommer-OL 1976

Fotball under Sommer-OL 1976. Fotball var med på det olympiske programmet for 16. gang under OL 1976 i Montréal. Tretten lag deltok, etter at tre lag fra Afrika  besluttet å boikotte lekene. Turneringen ble avviklet mellom 18. og 31. juli. Øst-Tyskland beseiret Polen med 2-1 i finalen og ble olympiske mestere i fotball.   


== Medaljer ==


== Kvartfinaler ==


== Semifinaler ==


== Finaler ==


== Eksterne lenker ==
Resultater og profilside Arkivert 7. mars 2009 hos Wayback Machine. på sports-reference.com
Østernvann

Østernvann er et vann ovenfor Fossum i Bærum kommune i Viken. Vannet ligger under Brunkollen i Bærumsmarka. Innsjøen er oppdemmet, og tilhører Sandviksvassdraget. Det er badeplass ved vannet.
Øst for vannet står en statue av en bjørn. Like ved Østernvann ligger Svenskehølet og Løvenskioldbanen.
Vannet har tidligere vært drikkevann for deler av Bærum. Største dybde er 29 meter.


== Referanser ==


== Eksterne lenker ==
(en) Østernvann – kategori av bilder, video eller lyd på Commons
Ahlefeldt

Ahlefeldt er en gammel holstensk adelsslekt, som har spilt en viktig rolle i Danmarks og Slesvigs historie.Frederik Ahlefeldt (død 1686) ble i 1665 tysk riksgreve og i 1672 dansk lensgreve, og ervervet grevskapet Langeland. Hans oldebarn grev Christian arvet grevskapet Laurvig (Larvik) i Norge, og fikk i 1785 kongelig bevilling til å føre tittelen greve av Ahlefeldt-Laurvigen.Geheimeråd Burchard Ahlefeldt til Eskilsmark fikk 1672 patent som dansk greve, og slekten samlet store besittelser: Olpenæs (ved Kappel), Ludvigsborg (på halvøya Svans), Königsförde-Lindau (ved Ejderkanalen), grevskapet Langeland med Tranekær Slot, stamhusene Ahlefeldt (Broløkke) og Lundsgaard,
baroneti Lehn, stamhuset Egeskov, herregårdene Eriksholm, Fjellebro, Hjortholm, Møllerup, Skovsbo og Ulstrup Slot. 


== Referanser ==


== Eksterne lenker ==
(en) Ahlefeldt family – kategori av bilder, video eller lyd på Commons
Gyldenstierne

Gyldenstierne eller Gyldenstjerne, i Sverige Gyllenstierna, er en skandinavisk, opprinnelig dansk, adelsslekt. 
I Hamlet refererer William Shakespeare til slekten, samt til en annen kjent dansk adelsslekt, Rosenkrantz, i det Hamlets to følgesvenner heter Guildenstern og Rosencrantz.


== Navn ==
Navnet er hentet fra slektsvåpenet som i  skjoldet har på blå bunn en gyllen stjerne.  


== Opprinnelse og utbredelse ==
Slektens første kjente medlem er ridder Niels Eriksen til Ågård i Jylland, som omtales i 1314. Slektsmedlemmer har senere spilt en fremtredende rolle i Danmarks, Sveriges og Norges historie. I Danmark er slekten utdødd i mannslinjen allerede i 1729.
Den danske ridderen Mogens Henriksen Gyldenstierne (død 1569) var lensherre på Akershus fra 1527, og hans etterfølger var den danske slektningen Erik Olufsen Gyldenstierne (død 1536). Den danske riksråden Axel Gyldenstierne (ca. 1542–1603) var stattholder i Norge 1588–1601.
Til Sverige kom slekten på 1400-tallet med riksråden Erik Eriksson till Fågelvik. Flere grener av slekten fikk adelstitler som friherre og greve. En rekke medlemmer av slekten har hatt framstående stillinger i svensk samfunnsliv gjennom historien og bl.a. eid Steninge slott.


== Slektsvåpen ==
Etter middelalderen har slekten i Sverige brukt våpenmerker med sammensatte  skjold, flere hjelmer med hjelmtegn, skjoldholdere, rangkroner  og annet heraldisk utstyr.

		
		


== Se også ==
Danske adelsslekter
Norske adelsslekter
Svenske adelsslekter


== Litteratur ==
Anders Thiset og P.L. Wittrup: Nyt dansk Adelslexikon, København 1904
Sven Tito Achen: Danske adelsvåbener, København 1973
Jan Raneke: Svensk adelsheraldik, Malmö 1990
Anders Bjønnes m.fl. (redaktører): Segltegninger fra hyllingene i Norge 1591 og 1610, utgitt av Norsk Slektshistorisk Forening, Oslo 2010, side 219 (Henrich Gyldenstierne til Ågårds våpensegl fra 1591)
Bergkrystall

Bergkrystall er betegnelsen på klare og gjennomsiktige krystaller av kvarts. De er vanlige i hydrothermale ganger, der varmt vann på flere hundre grader med oppløste mineraler har strømmet gjennom sprekker og hulrom i bergarten og dannet utfellinger av kvarts og andre mineraler. I disse såkalte drusene i berget er krystallene blitt dannet som geometriske søyler.
Bergkrystall er en pryd- og smykkestein, men er ganske vanlig i Norge og ikke særlig verdifull. Den ble brukt i steinalderen, men det er vanskelig å fastslå i hvilket omfang. Man har ved utgravninger funnet redskaper av bergkrystall. Senere i vikingtiden ble bergkrystall slipt og brukt som perler og amulettsteiner. 
Den romerske vitenskapsmannen Plinius den eldre trodde bergkrystall var permanent, frosset is. Etter renessansen ble bergkrystall omfattet med støre interesse på grunn av sin evne til å splitte lys i spektrum i 60° vinkel. Industriell produksjon av produkter utfra kvarts og bergkrystall har foregått i et par hundre år.
Noen steder er krystallene lange og smale, andre steder er de tykke og korte, ved noen forekomster har krystallene karakteristiske striper på overflaten, eller bestemte flater er redusert eller fremhevet. Slik får de en særpreget form fra sted fordi trykk, temperatur og kjemiske forhold varierer. Krystaller kan vokse seg store når de får god tid på seg til å størkne. Ofte har store krystaller grodd i veldig mange omganger da de har fått ny "næring" - mer supervarmt vann som kvarts er løst opp i. Man kan se dette på fantomkrystaller, der man kan se at det er en eller flere krystaller inne i en krystall. Ofte kan bergkrystaller også ha særegne inneslutninger, som for eksempel tynne nåler av rutil som ligger på kryss og tvers inne i krystallene.


== Funn ==
I Norge er bergkrystall funnet på en rekke lokaliteter, som Bardu, Drammen, Evje, Halden, Hardangervidda, Hattfjelldal, Haukelifjell, Lierne, Norefjell, Tinn og Valdres


== Kilder ==
Norsk steinbok: norske mineral og bergartar av Torgeir T. Garmo, Universitetsforlaget, 1995